Wolfgang Hildesheimer

Wolfgang Hildesheimer (1916–1991) var en tysk forfatter og maler, framfor alt kjent for sine hørespill og dramaer.

Hildesheimer ble født inn i en jødisk familie. I 1926 gikk han på Humanistisches Gymnasium i Mannheim, mellom 1930 og 1933 på Odenwaldschule i Ober-Hambach og til slutt på Frensham Heights School i Farnham, England.  Fra 1934 gikk han i snekkerlære i Palestina, dit foreldrene hadde emigrert, og fra 1937 studerte han maleri og scenekonstruksjon i London. I 1946 begynte han som simultantolk og redaktør for domstolsprotokollen ved Nürnbergprosessen. Deretter arbeidet han som forfatter og var medlem av  Gruppe 47. Fra 1957 bodde Hildesheimer i Sveits og Italia.

Hildesheimer oversatte en mengde engelsk litteratur til tysk, deriblant en del av James Joyces Finnegans Wake, og fikk stor internasjonal suksess med sine dramaer. novellesamlingen Lieblose Legenden, som han skrev i perioden 1950–1962 (den første samlingen kom ut i 1952), regnes i dag som en av klassikerne i tysk etterkrigslitteratur. For prosaverket Tynset (1965) fikk han Literaturpreis der Stadt Bremen og Georg-Büchner-Preis, begge i 1966. Mozart (1977) er Hildesheimers mest oversatte verk og fungerte som inspirasjonskilde for Miloš Formans film Amadeus (1984).

Referanser

Eksterne lenker 
 
 
 
 
 
 
  Wolfgang-Hildesheimer-Archiv i arkivet til Akademie der Künste i Berlin
 

Tyske forfattere
Personer fra Hamburg